钦定古今图书集成/理学汇编/学行典/第254卷 > 袁文焕〈弟文道 文谟〉
## 钦定古今图书集成/理学汇编/学行典/第254卷 > 袁文焕〈弟文道 文谟〉

按《瑞州府志》：“袁文焕，高安人。幼孤，与弟文道、文谟并
敦孝友，五世同居，有古义门风。值岁饥，输粟三百石，
赈贫，施药施棺。赵按院、陈按院俱召面奖录，名旌善
亭。文道以办事候选卫经历，不就官。好行其德于乡，
如修两城解南折，建兑仓，改官运，皆捐赀以董其成。
好读书，与诸先达结社赓和，著有《乐耕编》诸集。知府”
周之基请宾乡饮。文谟事母尤孝谨。戊子大荒，首倡
出粟赈饥。郡县屡举乡饮，宾不赴。御史曹汝兰铭其
墓曰：“惟孝友于为仁之本，虽曰未学，纯乎其纯。”